Lapangan Terbang Tawau

**Lapangan Terbang Tawau**  ialah sebuah Lapangan Terbang di Malaysia, yang terletak di Sabah. lapangan terbang tersebut terletak di Tawau, sebuah bandar di negeri Sabah di Malaysia. Ia adalah lapangan terbang yang kedua di Sabah yang mempunyai kaunter imigresen untuk penerbangan antarabangsa. Lapangan terbang ini terletak 31&nbsp;km dari bandar. Landasan barunya mampu menampung sebuah pesawat dalam siri Airbus. Lapangan terbang ini kini hanya mengendalikan penerbangan domestik dari Kota Kinabalu, Sandakan, dan Kuala Lumpur serta penerbangan antarabangsa ke Tarakan di Kalimantan Timur, Indonesia.

Sama seperti lapangan terbang lain di Malaysia, **Lapangan Terbang Tawau** adalah di bawah pengurusan Malaysia Airports Holdings Bhd.

## Sejarah

### Era Borneo Utara British
Pada tahun 1951, kerajaan Borneo Utara British meluluskan rancangan untuk membina sebuah lapangan terbang di Tawau. Lapangan Terbang Tawau dibuka pada tahun 1953, terletak di Jalan Utara, kira-kira dua batu dari bandar Tawau. Penerbangan pertama berlaku pada 24 September 1953, dengan Sabah Airways Limited mengendalikan penerbangan dua kali seminggu dari Sandakan menggunakan pesawat de Havilland Dragon Rapide . Menjelang 1954, laluan itu termasuk perhentian perantaraan di Lahad Datu berikutan penyiapan Lapangan Terbang Lahad Datu.

Menjelang akhir 1950-an, Borneo Airways menyediakan lapangan terbang dengan pesawat Scottish Aviation Twin Pioneer , menghubungkan Tawau ke Lahad Datu, Sandakan dan Jesselton. Pada awal 1960-an, sebagai tindak balas kepada peningkatan permintaan perjalanan udara, landasan telah dilanjutkan daripada 2,400 kaki batu karang kepada 4,500 kaki batu kelikir, membenarkan penerbangan berjadual setiap hari ke Jesselton dengan Douglas DC-3 menjelang Ogos 1962.

#### Selepas [[Hari Malaysia|Pergabungan dengan Sarawak, Persekutuan Tanah Melayu dan Singapura]] pada 16 September 1963
Terminal (lama) lapangan terbang Tawau diubahsuai selepas pergabungan Malaysia. Lapangan terbang tersebut dibuka secara rasminya pada tahun 1968 oleh bekas Menteri Pengangkutan Malaysia, Tan Sri Haji Sardon Hajj Jubir. Ia hanya digunakan untuk menampung pesawat kecil contohnya Fokker 50.

Pada awal 80-an, Boeing 737 milik syarikat Penerbangan Malaysia (MAS) membuat penerbangan sulung ke lapangan terbang Tawau selepas landasannya diperbesarkan. Semenjak itu, lapangan terbang tersebut telah menerima penerbangan dari Kota Kinabalu, Sandakan dan Lahad Datu. 

### Kemalangan dan kejadian

Walau bagaimanapun, pada 15 September 1995, sebuah pesawat Fokker 50 milik MAS (penerbangan MH2133) yang membuat penerbangan dari Kota Kinabalu mendarat 500m dari hujung landasan 2200m tersebut. Dalam cubaan untuk membuat pusingan, pesawat tersebut teerhempas ke sebuah perkampungan Melayu, kampung Seri Menanti, mengakibatkan 34 kematian termasuk dua krew pesawat. 

Lebih awal lagi, pada 20 Mac 1995, sebuah pesawat kargo Cessna Caravan turut terhempas ke perumahan berikutan gagal untuk berlepas. Sebuah lagi pesawat Boeing 737 telah tergelincir dari landasan pada Oktober 2001 tanpa menyebabkan sebarang kecederaan kepada penumpang.

Mengikut satu tinjauan, lapangan terbang lama mempunyai landasan yang terpendek di Malaysia. Tidak lama kemudian, sebuah lapangan terbang antarabangsa baru berada dalam rancangan kerajaan untuk memindahkan lapangan terbang Tawau ke lokasi baru sekitar lebuh raya Tawau - Semporna, 30km dari Tawau.

Lapangan terbang tersebut kemudiannya dibuka untuk umum pada Disember 2001. Pada tahun 2003, Lapangan Terbang Tawau dilancarkan secara rasmi oleh bekas Menteri Pengangkutan Malaysia, Tun Dr. Ling Liong Sik. Lapangan Terbang Tawau menjadi lapangan terbang kedua terbesar di Sabah selepas Lapangan Terbang Antarabangsa Kota Kinabalu.

### Kini

Lapangan Terbang Tawau yang baharu yang terletak di Jalan Apas (Laluan Persekutuan 13), kira-kira 30 batu dari bandar Tawau dibuka kepada orang ramai pada Disember 2001 dan tapak asal Lapangan Terbang Tawau di Jalan Utara ditutup sepenuhnya dan terbengkalai sehingga kini. Penerbangan terus ke Kuala Lumpur diperkenalkan setahun kemudian pada 2002 dan Johor Bahru pada 2006.  Pada tahun 2003, ia dibuka secara rasmi oleh Menteri Pengangkutan Malaysia ketika itu, Tun Dr. Ling Liong Sik. Dengan kapasiti lebih 1.4 juta penumpang setahun, ia merupakan lapangan terbang kedua terbesar di Sabah selepas Lapangan Terbang Antarabangsa Kota Kinabalu. AirAsia menambah destinasi antarabangsa ke Singapura pada 2010 dan di dalam negara (domestik) ke Kuching pada 2018, walaupun kedua-duanya telah dihentikan kerana hasil penumpang yang lemah. Pada 2018, 1,642,171 penumpang melalui lapangan terbang dan terdapat 15,579 pergerakan pesawat.

Pada masa ini, Lapangan Terbang Tawau mempunyai sebuah landasan pacu dengan ukuran , yang dinamakan sebagai landasan pacu 06/24. Landasan pacu 24 dilengkapi dengan Sistem Pendaratan Instrumen (ILS). juga gedung terminal dengan -tingkat dilengkapi dengan dua jambatan udara (*aerobridge*). Lapangan terbang itu boleh memuatkan lapan pesawat pada bila-bila masa, dan tempat letak keretanya boleh memuatkan 500 kenderaan. Selain itu, terdapat balai polis berhadapan dengan bangunan terminal. Kemudahan baharu itu juga membolehkan operasi malam dijalankan, berbanding lapangan terbang lama yang mempunyai keupayaan terhad di landasannya.

Pada 2019, Tony Fernandes, Ketua Pegawai Eksekutif Kumpulan AirAsia merancang untuk menghubungkan Tawau dengan perkhidmatan penerbangan terus ke beberapa bandar di China, Korea, Jepun dan bandar Asean lain menjelang 2020 kerana berdekatan dengan Taman Laut Tun Sakaran, [ [Mabul]], pulau Sipadan, Lembangan Maliau, Lembah Danum dan tapak ekopelancongan utama lain di tenggara Sabah. Lapangan terbang itu juga menyaksikan destinasi antarabangsa tambahan dari Bandar Seri Begawan oleh RB Link pada November 2019 dan diikuti dengan penerbangan sewa ke Guangzhou oleh Hainan Airlines menjelang 2020. Berhubung dengan perkembangan itu, Lembaga Pelancongan Sabah telah menandatangani Memorandum Persefahaman (MOU) untuk mempromosikan kedua-dua Syarikat Penerbangan Diraja Brunei dan Tawau untuk kempen pemasarannya di United Kingdom. Terdahulu, Assafal P Alian, Timbalan Menteri Pelancongan dan Kebudayaan dan Alam Sekitar Sabah, telah berhasrat untuk menyambung semula penerbangan antara Tawau dan Makassar berikutan permintaan kukuh bagi laluan itu. Semasa di Indonesia, ketua Nunukan Timbalan Infrastruktur juga telah meminta sambungan udara terus antara Nunukan dan Tawau selepas merekodkan trafik maritim penumpang dan kargo tahunan yang sihat, dengan 30,000 penumpang berulang-alik antara dua kawasan itu setiap bulan. 
 
Lapangan terbang itu juga dijadualkan untuk pengembangan selanjutnya selepas mencatatkan 1.64 juta penumpang pada 2018, melebihi kapasiti asalnya iaitu 1.4 juta pengguna. Dengan pertumbuhan 19.4% pada 2018, ia adalah yang keempat dari segi pertumbuhan penumpang di negara ini (selepas Lapangan Terbang Antarabangsa Kuala Lumpur, Lapangan Terbang Antarabangsa Kota Kinabalu dan Lapangan Terbang Antarabangsa Pulau Pinang). Peluasan itu dijangka dimulakan pada penghujung 2019, membolehkan lapangan terbang itu mengendalikan 2.5 juta penumpang setiap tahun dengan menaik taraf kepada kemudahan sedia ada bersama-sama dengan pengalaman membeli-belah yang lebih baik.

### Terminal Baharu

Terminal baharu Lapangan Terbang Tawau dibina untuk menampung peningkatan jumlah pelancong yang menuju ke taman marin dan semula jadi yang terletak berhampiran Tawau. Dengan landasan perkhidmatan penuhnya (3,000m), Lapangan Terbang Tawau memberi perkhidmatan kepada Malaysia Airlines, Air Asia, Batik Air Malaysia dan Firefly. Sebuah terminal baharu dibina bagi menampung peningkatan jumlah pelancong yang menuju ke taman marin dan semula jadi yang terletak berhampiran Tawau. 

## Masa Hadapan
Pada 2025, Lapangan Terbang Tawau bakal dinaiktaraf sepenuhnya menjelang 2028, yang memerlukan kos sebanyak RM 130 juta , dan ia berlaku meningkatkan mendadak pada jumlah penumpang dan kargo yang melebihi kapasiti kini di lapangan terbang yang sedia ada .

Lalu dari pihak menteri pengangkutan persekutuan **Yang Berhormat Tuan Anthony Loke Siew Fook** juga menekankan bahawa kerajaan telahpun menyenaraikan pendek sebanyak 16 syarikat dan sedang dalam melantik kontraktor utama, lalu beliau menjangkakan proses naik taraf lapangan terbang Tawau akan memakan masa hingga 3 tahun dengan jangkaan selesai pada tahun 2028 , lalu beliau (**Yang Berhormat Tuan Anthony Loke Siew Fook**) menekankan yang naik taraf tersebut akan mengembangkan terminal hingga hampir 50%, iaitu dari 15.800 meter persegi menjadi 23.500 meter persegi, serta menambah kaunter daftar masuk dari 12 hingga 20 yang akan meningkatkan kapasiti menampung penumpang dari 1.5 juta hingga 2.5 juta penumpang dalam setahun .

Selain perluasan terminal, ia juga akan dilengkapkan dengan pendingin hawa, dan naik taraf tersebut dilakukan memandangkan lapangan terbang Tawau mengalami peningkatan pelancong serta pintu masuk ke Semporna .

Serta mampu perkasakan sektor pelancongan di Wilayah Sabah .

Status lapangan terbang itu akan kekal sebagai lapangan terbang domestik, dengan kebolehan untuk menjalankan operasional penerbangan antarabangsa, sebagaimana kebolehan tersebut yang ada di Lapangan Terbang Antarabangsa .

## Syarikat Penerbangan dan destinasi
### Penumpang

### Kargo

### Kumpulan Rujukan


## Galeri LT Tawau

Imej:Tawau Sabah TawauAirport-01.jpg|Satu diantara dua "aerobridge" di LT Tawau, yang digunakan oleh Syarikat Penerbangan Malaysia Airlines dan AirAsia.
Imej:MyAirline 9M-DAF.jpg|MYAirline di Lapangan Terbang Tawau.


## Pengangkutan
Penyedia Perkhidmatan Hantar Jemput Penumpang Lapangan Terbang Tawau, ialah Teksi dan Teksi dalam Talian / Grab.
### Teksi
Teksi ada menyediakan perkhidmatan Hantar Jemput Penumpang, Lapangan Terbang Tawau.
### Teksi dalam talian

Teksi dalam talian, juga menyediakan layanan perkhidmatan Hantar Jemput Penumpang Lapangan Terbang Tawau.

## Rujukan

## Pautan luar
*Lapangan Terbang Tawau di Laman Malaysia Airports Holdings Berhad
*